b'\n_START_ARTICLE_\nGalileja\n_START_SECTION_\nGeografija\n_START_PARAGRAPH_\nGalileja uklju\xc4\x8duje vi\xc5\xa1e od jedne \xc4\x8detvrtine sada\xc5\xa1njeg Izraela i obuhva\xc4\x87a povr\xc5\xa1inu od oko 5.000 km\xc2\xb2. Pro\xc5\xa1iruje se od Dana na sjeveru, kod planine Hermon, do grebena Carmela i Gilboa na jugu, te od doline Jordana na istoku pa sve do Sredozemnog mora na zapadu. _NEWLINE_Zapadna Galileja prostire se od sjevera Haife do granice izme\xc4\x91u Izraela i Libanona. Donja Galileja prostire se od planine Carmel na jugu do doline Beit HaKerem na sjeveru. Gornja Galileja prostire se od Beit HaKerem doline sve do granice sa Libanonom. Isto\xc4\x8dna granica je Galilejsko jezero i planine Golana. _NEWLINE_Ve\xc4\x87ina Galileje sastoji se od brdovitog terena, sa visinama izme\xc4\x91u 500 do 700 metara. Postoji vi\xc5\xa1e visokih planina kao \xc5\xa1to je planina Tabor i Meron. Relativno ni\xc5\xbee temperature u usporedbi sa ostatkom Izraela i velika koli\xc4\x8dina padalina \xc4\x8dine Galileju sredi\xc5\xa1tem flore i faune. Zbog potoka, vegetacije i Galilejskog jezera, Galileja je popularno turisti\xc4\x8dko sredi\xc5\xa1te Izraela.\n_START_SECTION_\nPovijest\n_START_PARAGRAPH_\nGlavni \xc4\x8dlanak: Povijest Izraela i Palestine_NEWLINE_\xc5\xbdidovi su prije Galileju zvali Galil. Za vrijeme Rimskog Carstva regija je podijeljena na Judeju, Samariju i Galileju, koja je obuhva\xc4\x87ala cijeli sjeverni dio zemlje, te je bila najve\xc4\x87a od te tri regije. Herod Antipa, sin Heroda Velikog, vladao je Galilejom kao tetrarh tijekom ere Isusa Krista. Galileja je bila domovina Isusa tijekom velikog dijela njegovog \xc5\xbeivota._NEWLINE_638. arapski kalifat je preuzeo kontrolu regije i pripojio je Urdunu (Jordanu). Tijekom Kri\xc5\xbearskih ratova Galileja je organizirana u Principalitet Galileje. Ve\xc4\x87inom Srednjeg vijeka ta regija je bila pod jurisdikcijom Otomanskog carstva, pa nakon toga pod Britanskim mandatom. Nastanili su je Arapi i Druzi. 1948. Galileja je pripala Izraelu.\n_START_SECTION_\nModerna Galileja\n_START_PARAGRAPH_\nGalileja je jedno od rijetkih regija Izraela u kojoj su Arapi ostali i nakon osnutka te dr\xc5\xbeave 1948. \xe2\x80\x9eSrce Galileje\xe2\x80\x9c \xe2\x80\x93 distirkt Carmel, gornji Nazaret, Ma\xe2\x80\x99alot-Tarshiha, Migdal Ha\xe2\x80\x99emek i Afula \xe2\x80\x93 ima arapsku ve\xc4\x87inu sa 75\xc2\xa0% u udjelu stanovni\xc5\xa1tva. Cijelo stanovni\xc5\xa1tvo Galileje sadr\xc5\xbeilo je u 1990-ima oko 50\xc2\xa0% \xc5\xbdidova i 50\xc2\xa0% Arapa (u koje su uklju\xc4\x8deni i Beduini). Tako\xc4\x91er postoji i velika populacija Druza u tom podru\xc4\x8dju._NEWLINE_Nazaret, Sakhnin, Shaghur, Tamra i Kafr Kanna ima arapsku ve\xc4\x87inu od 78%. \xc5\xbdidovska agencija poku\xc5\xa1avala je desetlje\xc4\x87ima pove\xc4\x87ati udio \xc5\xbdidova u Galileji, ali ne-\xc5\xbeidovsko stanovni\xc5\xa1tvo i dalje raste. U 2006., od 1.2 milijuna stanovnika Galileje, otprilike 53.1\xc2\xa0% su bile razne manjine (Arapi i Druzi), dok su samo 46.9\xc2\xa0% bili \xc5\xbdidovi. _NEWLINE_Glavni gradovi Galileje su Akko, Nazaret, Nahariya, Safed, Karmiel, Afula, Qiryat Shemona i Tiberijas. Iako je Haifa izvan te regije slu\xc5\xbei kao administrativno i komercijalno sredi\xc5\xa1te. Ve\xc4\x87ina naselja su mala sela koje povezuju rijetke ceste. \xc5\xbdeljeznica ide uz obalu Sredozemnog mora. Razvijaju se i industrijski parkovi koji bi zaposlili stanovni\xc5\xa1tvo.'